
Pirkimo sąlygų
1 priedas

REKLAMOS VIRTUALIUOSE DIENYNUOSE PIRKIMO 
TECHNINĖ SPECIFIKACIJA

I. PIRKIMO TIKSLAS IR PIRKIMO OBJEKTAS

		1.1. Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos (toliau – Perkančioji organizacija, Tarnyba) perka meniu juostos pozicijos ir vidinių pranešimų virtualiųjų dienynų platformose paslaugas. Pirkimo objektas skaidomas į dvi atskiras pirkimo dalis:
		1.1.1. I pirkimo dalis – meniu juostos pozicijos ir vidinių pranešimų virtualaus dienyno, kuris aptarnauja ne mažiau nei 50 % švietimo įstaigų, kuriose mokosi 1–12 klasių moksleiviai, turintis ne mažiau 500 000 naudotojų,  pirkimo paslaugos;
		1.1.2. II pirkimo dalis – meniu juostos pozicijos ir vidinių pranešimų virtualaus dienyno kuris aptarnauja ne mažiau nei 40 % švietimo įstaigų, kuriose mokosi 1–12 klasių moksleiviai, turintis ne mažiau 400 000 naudotojų, pirkimo paslaugos;
		1.2. Tiekėjai dalyvaujantys pirkime turi teisę teikti tik vienai iš pirkimo dalių. 
		1.3. Paslaugų pirkimo tikslas: viešinti informaciją apie Vaiko teisių liniją, kuri yra prieinama visiems: tėvams (globėjams), ugdymo specialistams ir svarbiausia vaikams. Kreiptis ir konsultuotis gali visi, norintys pasitarti, ar jų matytą / patirtą situaciją galima laikyti vaiko teisių pažeidimu, ar ne.

	
II. TECHNINIAI REIKALAVIMAI TAIKOMI I IR II PIRKIMO DALIMS


	2. Paslaugą sudaro:
	2.1. Meniu juostos pozicijos paskelbimas virtualaus dienyno platformoje.
	2.1.1. Meniu juostos poziciją Paslaugos teikėjui pateiks Perkančioji organizacija ne vėliau kaip likus savaitei iki projekto paskelbimo virtualaus dienyno platformoje. 
	2.1.2. Meniu juostos pozicija privalo būti transliuojama vidiniams naudotojams, t. y. virtualaus dienyno platformoje registruotiems 1–12 klasių moksleiviams bei jų tėvams (globėjams) ir mokytojams.
	2.1.3. Tikslius galimus Meniu juostos dydžius Perkančioji organizacija Paslaugos tiekėjui privalo pateikti per tris darbo dienas nuo sutarties pasirašymo. 
	2.1.4. Meniu juostos pozicija privalo būti transliuojama 2.1.2. punkte nurodytiems asmenims nuo 2025 m. rugsėjo 1 d. iki 2026 m. birželio 5 d. 
	2.1.5. Meniu juostos pozicija privalo nukreipti į https://vaikoteises.lrv.lt/lt/veiklos-sritys/vaiko-teisiu-linija   tinklalapį.
	2.1.6. Po paslaugos įvykdymo, Paslaugos teikėjas privalo prie rengiamos ataskaitos pridėti detalią  ir aiškią statistiką, kiek kartų ir kokie pasirinktos tikslinės auditorijos asmenys pamatė ir kiek paspaudė ant Meniu juostos pozicijos apsilankyti Užsakovo puslapyje.
	2.2. Vidinio pranešimo siuntimas virtualaus dienyno platformoje.
	2.2.1. Perkamų paslaugų apimtis – 9 vnt. vidinių pranešimų.
	2.2.2. Vidinių pranešimų laikotarpis – nuo 2025 m. rugsėjo 1 d. iki 2026 m. birželio 5 d. Vidinis pranešimas turi būti siunčiamas darbo dienomis, kartą per mėnesį. Konkretus siunčiamų vidinių pranešimų grafikas su Perkančiąja organizacija bus suderintas pasirašius pirkimo sutartį.
	2.2.3. Vidinis pranešimas privalo būti siunčiamas vidiniams vartotojams, t. y. virtualaus dienyno platformoje registruotiems 1–12 klasių moksleiviams bei jų tėvams (globėjams).
	2.2.4. Vidinis pranešimas privalo būti rodomas vidinėje elektroninio dienyno gautųjų pranešimų dėžutėje.
	2.2.5. Kas mėnesį, Paslaugos teikėjas privalo prie rengiamos ataskaitos (el. paštu)  pridėti detalią  ir aiškią statistiką, kiek ir kokie pasirinktos tikslinės auditorijos asmenys gavo ir pamatė vidinį pranešimą.

III. APLINKOS APSAUGOS KRITERIJAI TAIKOMI PIRKIME

3.1. Tarnyba vadovaudamasi Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašu (toliau - Aprašas) ir siekdama įgyvendinti Aprašo 4.4.4.1. punkte įtvirtintą aplinkosauginį principą: „4.4.4.1. prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų“, nustato šiuos aplinkos apsaugos kriterijus, kurie įtvirtinami privalomomis sutarties vykdymo sąlygomis: tiekėjas laimėjęs pirkimą ir sudaręs rašytinę sutartį visus susitikimus susijusius su paslaugos teikimu turi vykdyti nuotoliniu būdu; paslaugos teikimo metu tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, pasirašoma el. forma pirkimo – pardavimo sutarties, naudojant saugų el. parašą, teikiamos el. sąskaitos, tiekėjo rengiama dokumentacija taip pat turi būti pateikta tik elektroniniu formatu (nebent tokiu formatu dokumentų pateikimas yra neįmanomas). Tuo atveju jeigu dalis medžiagos privalomai turi būti spausdinta, tuomet ji turi būti atspausdinta ant abiejų lapų pusių ir naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“. Pirkimo sutarties vykdymo metu, Tarnyba turi teisę prašyti tiekėjo pateikti informaciją ir/ar dokumentus, kurie įrodytų tiekėjo aplinkosauginių reikalavimų laikymąsi (pvz.: duomenis ar paslaugos teikimui buvo naudotas popierius, jei taip – pateikiamos naudoto popieriaus techninės charakteristikos, ar buvo atsisakyta nebūtino dokumentų spausdinimo ir kopijavimo ir/ar kt.).

